জামালপুরে বিএনপির প্রতিষ্ঠাতা সাবেক রাষ্ট্রপতি জিয়াউর রহমানের ৩৭তম শাহাদাৎ বার্ষিকী পালিত হয়েছে। বুধবার শাহাদাৎ বার্ষিকী উপলক্ষে সকাল থেকে বিভিন্ন কর্মসূচি পালন করেছে জেলা বিএনপি ও অঙ্গ সহযোগী সংগঠনের নেতৃবৃন্দ। এ উপলক্ষে জেলা বিএনপির দলীয় কার্যালয়ে জেলা শ্রমিকদলের আয়োজনে কোরআন খানি, আলোচনা সভা ও ইফতার সামগ্রী বিতরণ, জেলা ছাত্রদলের আয়োজনে দুপুরে শহরের দেওয়ানপাড়ায় দোয়া ও ইফতার সামগ্রী বিতরণ ও আইনজীবী ফোরাম জেলা ইউনিটের আয়োজনে আইনজীবী সমিতি মিলনায়তনে আলোচনা সভা, দোয়া ও ইফতার সামগ্রী বিতরণ করা হয়েছে।